ป.ป.ช.ประเดิมตรวจ สวนกุหลาบนนท์
เตรียมอุดมฯพัฒนาการ นร.แห่สมัครสูงลิ่ว บุญรักษ์ มั่นใจไร้แป๊ะเจี๊ยะ,ดร.บุญรักษ์ ยอดเพชร เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ตามที่สำนักงานคณะกรรมการการศึกษาขั้นพื้นฐาน (สพฐ.) ได้ประกาศปฏิทินการรับสมัครนักเรียนเข้าเรียนชั้น ม.1 และ ม.4 ประจำปีการศึกษา 2561 โดยเปิดรับสมัครสอบพร้อมกัน ระหว่างวันที่ 25-28 มี.ค.นั้น จากข้อมูลปรากฏว่าโรงเรียนที่มีอัตราการแข่งขันสูง ซึ่งนักเรียนแห่สมัครสอบจำนวนมาก อาทิ ร.ร.เตรียมอุดมศึกษาพัฒนาการ รับ 616 คน สมัคร 1,306 คน ร.ร.หอวัง รับ 592 คน สมัคร 1,205 คน ร.ร.บดินทรเดชา (สิงห์ สิงหเสนี) รับ 624 คน สมัคร 1,091 คน ร.ร.ฤทธิยะวรรณาลัย รับ 618 คน สมัคร 1,076 คน ร.ร.บดินทรเดชา (สิงห์ สิงหเสนี) 2 รับ 572 คน สมัคร 925 คน ร.ร.เตรียมอุดมศึกษาน้อมเกล้า รับ 452 คน สมัคร 957 คน ร.ร.สตรีวิทยา 2 รับ 646 คน สมัคร 1,020 คน ร.ร.เทพศิรินทร์ รับ 362 คน สมัคร 717 คน และ ร.ร.สตรีวิทยา รับ 442 คน สมัคร 570 คน และเพื่อให้การสอบในวันที่ 31 มี.ค. และวันที่ 1 เม.ย. เป็นไปอย่างบริสุทธิ์ยุติธรรม สพฐ.ได้แบ่งสายลงพื้นที่ตรวจเยี่ยมสนามสอบ ในวันที่ 31 มี.ค.นี้ นพ.ธีระเกียรติ เจริญเศรษฐศิลป์ รมว.ศึกษาธิการ และตนจะตรวจสนามสอบ ร.ร.เทพศิรินทร์ นายณรงค์ แผ้วพลสง รองเลขาธิการ กพฐ. ตรวจสนามสอบ ร.ร.ฤทธิยะวรรณาลัย และนางสุกัญญา งามบรรจง รองเลขาธิการ กพฐ. ตรวจสนามสอบ ร.ร.บางปะกอกวิทยาคม,เลขาธิการ กพฐ. กล่าวอีกว่า นอกจากนี้คณะทำงานของสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้ลงพื้นที่ตรวจเยี่ยมโรงเรียนสวนกุหลาบวิทยาลัย นนทบุรี ร่วมกับ สพฐ.เพื่อตรวจสอบระบบการรับนักเรียน การควบคุมจำนวนนักเรียนและหาแนวทางป้องกันการรับเงินแป๊ะเจี๊ยะ และหลังจากที่มีการประกาศผลการรับสมัครนักเรียนเรียบร้อยแล้ว คณะทำงานของ ป.ป.ช.น่าจะลงสุ่มตรวจตามโรงเรียนที่มีอัตราการแข่งขันสูง นอกจากนี้ยังมีมาตรการของ สพฐ.ที่ให้การประกาศผลของแต่ละโรงเรียนต้องมีบัญชีสำรองที่ประกาศให้สาธารณชนรับรู้ ดังนั้น การที่ผู้ปกครองจะไปวิ่งเต้นจ่ายเงินให้ได้ที่เรียนคงไม่มีประโยชน์ เพราะเมื่อมีบัญชีแล้วจะไม่สามารถเรียกข้ามคนได้ และกฎหมาย ป.ป.ช.ก็ประกาศชัดเจนว่าการเรียกรับเงินหรือการรับเงินในกรณีที่มีสิ่งแลกเปลี่ยนเข้าข่ายการติดสินบน ประกอบกับมาตรการป้องกันการทุจริตของคณะรักษาความงบแห่งชาติ (คสช.) ที่คณะรัฐมนตรีมีมติอนุมัติมีการลงโทษไวมาก ดังนั้น ตนเชื่อว่าปัญหาการรับเงินแป๊ะเจี๊ยะซ้ำซ้อนน่าจะไม่มี.
ดร.บุญรักษ์ ยอดเพชร เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ตามที่สำนักงานคณะกรรมการการศึกษาขั้นพื้นฐาน (สพฐ.) ได้ประกาศปฏิทินการรับสมัครนักเรียน
กพฐ.,แป๊ะเจี๊ยะ,สวนกุหลาบนนท์,ป.ป.ช.,บุญรักษ์ ยอดเพชร